b'\n_START_ARTICLE_\nPimotsidi\n_START_SECTION_\nHaittavaikutukset\n_START_PARAGRAPH_\nTyypilliset neuroleptien k\xc3\xa4ytt\xc3\xb6\xc3\xb6n liittyv\xc3\xa4t haittavaikutusten riskit: maligni neuroleptisyndrooma, tardiivi dyskinesia, ekstrapyramidaaliset sivuoireet. Syd\xc3\xa4men QT-ajan pidentym\xc3\xa4, Grand Mal -tyyppiset epileptiset kouristelutilat, hypotensio sek\xc3\xa4 uneliaisuus. Antikolinergiset haittavaikutukset: suun kuivuminen, pahoinvointi, ummetus, huimaus, hikoilu. Harvinaisena haittana hyponatremia. Edelleen neuroleptille harvinaisesti: p\xc3\xa4\xc3\xa4ns\xc3\xa4rky, ahdistuneisuus sek\xc3\xa4 unettomuus._NEWLINE_Viel\xc3\xa4 Pharmaca Fennica 1976:n mukaan, t\xc3\xa4t\xc3\xa4 l\xc3\xa4\xc3\xa4keainetta nimenomaisesti suositeltiin k\xc3\xa4ytett\xc3\xa4v\xc3\xa4ksi kombinoidusti. T\xc3\xa4m\xc3\xa4 tarkoittaa eri l\xc3\xa4\xc3\xa4keaineiden v\xc3\xa4list\xc3\xa4 yhdistelty\xc3\xa4 k\xc3\xa4ytt\xc3\xb6\xc3\xa4 kesken\xc3\xa4\xc3\xa4n. PF-76:n mukaan esimerkiksi sedatiivisia psykofarmakoita, kuten klooripromatsiinia voitiin yhdistell\xc3\xa4 pimotsidin annostelun yhteyteen.'